Мечо Пух стои и наблюдава мравуняка пред къщата си. Той забеляза, че в мравуняка има n купчинки, както и че мравките са си построили m тръбички, които свързват купчинките. По някаква причина има тръбички свързващи купчинка със себе си, както и няколко тръбички, които свързват еднаква двойка купчинки. Освен това Мечо Пух забеляза, че от всяка купчинка може да се стигне до всяка друга, минавайки през тръбичките.

Мечо Пух обаче спа накриво и реши да атакува точно това свойство на мравуняка. Той видя колко мед има и реши, че има достатъчно да запуши точно две тръбички от мравуняка.

Той ви моли да напишете програма **ants.cpp** , която да му каже колко двойки тръбички има, така че когато Мечо Пух запуши и двете, да съществува двойка купчинки между които няма път.

**Вход**

От първия ред на файла **ants.in** се въвеждат n и m – броят купчинки и броят тръбички в мравуняка. Всеки от следващите m реда съдържа две числа i и j – това означава, че има тръбичка, свързваща купчинките i и j.

**Изход**

На единствения ред във файла **ants.out** отпечатайте 1 число – търсения от Мечо Пух брой.

**Ограничения**

**Ограничение по време: 0.5sec.**

**Ограничение по памет: 256 MB**

**Примерен тест**

|  |  |
| --- | --- |
| **Вход (ants.in)** | **Изход (ants.out)** |
| 3 3  1 2  2 3  3 1 | 3 |